འདས་པའི་ལོ་ངོ་སུམ་ཅུ་སོ་གསུམ་རིང་འདིར་ང་ཚོས་ཁོང་ལ་ཐེངས་སུམ་ཅུ་ལྷག་མཇལ་ཞིང་།བརྙན་འཕྲིན་བཅར་འདྲི་ཐེངས་བཅོ་ལྔ་ལྷག་ཞུས་མྱོང་།གདུང་སེམས་བསྐྱེད་པའི་བཅར་འདྲིའི་ནང་དོན་འདི་འདྲའམ།ཡང་ན་མཚར་སྣང་དོད་པའི་མི་འདི་འདྲར་ཧ་ལམ་མཇལ་མ་མྱོང་།ངས་བཅར་འདྲིི་ཞུས་མྱོང་པའི་མི་སུས་ཀྱང་ཁོང་གི་བཞད་མོ་འདི་འདྲ་བཞད་མ་མྱོང་།ཞིབ་འཇུག་བཅར་འདྲི་མང་པོར་ཁོང་ཉིད་འཛམ་གླིང་འདིའི་སྟེངགི་མི་ཡག་ཤོས་སུ་བདམས་ཐོན་བྱུང་བ་དེ་སྟེས་དབང་གིས་བྱུང་བ་ཞིག་གཏན་ནས་མ་རེད།འདས་པའི་ལོ་ངོ་ཁ་ཤས་ནང་འདིར།ཆོས་ཀྱི་དབུ་ཁྲིད་ཁོང་གིས་ཆོས་ལུགས་དང་མ་འབྲེལ་བའི་ཀུན་སྤྱོད་རིན་ཐང་གལ་ཆེན་ནས་གལ་ཆེན་དུ་འགྱུར་བཞིན་པར་བརྩིས་པ་རེད།དེ་རིང་ཁོང་གིས་གོམ་གང་མདུན་སྤོས་ཀྱིས་ཆོས་ཀྱི་དབུ་ཁྲིད་ཅིག་ལ་ཐུན་མིན་དུ་གྱུར་བའི་སྡོམ་ཚིག་ཅིག་བཀོད་ཡོད།དེ་ནི་ཀུན་སྤྱོད་ནི་ཆོས་ལུགས་ལས་གལ་གནད་ཆེ་བ་ཡོད།ཀུན་སྤྱོད་ནི་ལྷན་སྐྱེས་ཀྱི་ཁྱད་གཤིས་ཡིན་ལ།ཆོས་ལུགས་ནི་སློབ་ནས་གོམས་པ་ཞིག་ཡིན་གསུངས།རྒྱལ་སྤྱིའི་ཁྱོན་དུ་གནང་བའི་གསུང་བཤད་ཁག་ཏུ་ཁོང་གིས་ཆོས་དང་མ་འབྲེལ་བའི་ཀུན་སྤྱོད་རིན་ཐང་དེ་ཆོས་ལུགས་ཀུན་ལས་བརྒལ་ཡོད་པར་ཡང་ནས་བསྐྱར་དུ་གསུང་བཞིན་ཡོད།ཨེལ་བྷརཊི་ཞི་ཝེ་ཛར་གྱིས་རིག་པ་གཅིག་མཚུངས་འདིར་ཚེ་སྲོག་ལ་བརྩི་འཇོག་བྱེད་པ་ཟེར་བའི་ཐ་སྙད་གཞན་པ་ཞིག་བཀོལ་ཡོད།